CELEX: 32020R0030
Language: el
Date: 2020-01-14 00:00:00
Title: Εκτελεστικός κανονισμός (ΕΕ) 2020/30 της Επιτροπής της 14ης Ιανουαρίου 2020 για την τροποποίηση του εκτελεστικού κανονισμού (ΕΕ) αριθ. 404/2011 όσον αφορά τους λεπτομερείς κανόνες για την άμεση ηλεκτρονική ανταλλαγή πληροφοριών που θεσπίστηκαν σύμφωνα με τους κανόνες της κοινής αλιευτικής πολιτικής

15.1.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 9/3
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/30 ΤΗΣ ΕΠΙΤΡΟΠΗΣ
         της 14ης Ιανουαρίου 2020
         για την τροποποίηση του εκτελεστικού κανονισμού (ΕΕ) αριθ. 404/2011 όσον αφορά τους λεπτομερείς κανόνες για την άμεση ηλεκτρονική ανταλλαγή πληροφοριών που θεσπίστηκαν σύμφωνα με τους κανόνες της κοινής αλιευτικής πολιτικής
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως ενωσιακού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (1), και ιδίως τα άρθρα 71, 76 και 111,
         Εκτιμώντας τα ακόλουθα:
         
                     (1)
                  
                  
                     Οι κανόνες που διέπουν την ανταλλαγή δεδομένων σε ηλεκτρονική μορφή μεταξύ των κρατών μελών και μεταξύ των κρατών μελών και της Επιτροπής ή του φορέα που έχει ορίσει η ίδια θεσπίστηκαν με τον κανονισμό (ΕΚ) αριθ. 1224/2009 («κανονισμός ελέγχου»). Τα άρθρα 71, 76 και 83 του εν λόγω κανονισμού αφορούν συγκεκριμένα την ανταλλαγή εκθέσεων επιθεώρησης και εποπτείας.
                  
               
                     (2)
                  
                  
                     Η Επιτροπή έχει αναπτύξει έναν νέο μορφότυπο για τη διαβίβαση των δεδομένων των εκθέσεων επιθεώρησης και εποπτείας, ο οποίος θα πρέπει να χρησιμοποιείται για όλες τις μελλοντικές ηλεκτρονικές ανταλλαγές δεδομένων που αναφέρονται στα άρθρα 71, 76 και 83 του κανονισμού ελέγχου.
                  
               
                     (3)
                  
                  
                     Το κεφάλαιο Iα του τίτλου IX του εκτελεστικού κανονισμού (ΕΕ) αριθ. 404/2011 της Επιτροπής (2) καθορίζει τους κανόνες που διέπουν την ανταλλαγή δεδομένων μεταξύ των κρατών μελών, καθώς και μεταξύ των κρατών μελών και της Επιτροπής ή του φορέα που έχει ορίσει η ίδια. Οι κανόνες αυτοί πρέπει να τροποποιηθούν για να ληφθεί υπόψη ο νέος μορφότυπος που έχει αναπτύξει η Επιτροπή για τα δεδομένα επιθεώρησης και εποπτείας, καθώς και οι νέες τεχνολογίες και τα διεθνή πρότυπα.
                  
               
                     (4)
                  
                  
                     Οι παραπομπές του κεφαλαίου Ια του τίτλου IX του εκτελεστικού κανονισμού (ΕΕ) αριθ. 404/2011 στον κανονισμό (ΕΚ) αριθ. 1006/2008 του Συμβουλίου (3) θα πρέπει να διαγραφούν, δεδομένου ότι ο εν λόγω κανονισμός καταργήθηκε με τον κανονισμό (ΕΕ) 2017/2403 του Ευρωπαϊκού Κοινοβουλίου και του Συμβουλίου (4).
                  
               
                     (5)
                  
                  
                     Συνεπώς, ο εκτελεστικός κανονισμός (ΕΕ) αριθ. 404/2011 θα πρέπει να τροποποιηθεί αναλόγως.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποιήσεις στον εκτελεστικό κανονισμό (ΕΕ) αριθ. 404/2011
            Ο εκτελεστικός κανονισμός (ΕΕ) αριθ. 404/2011 τροποποιείται ως εξής:
            
                        α)
                     
                     
                        Το άρθρο 146α αντικαθίσταται από το ακόλουθο κείμενο:
                        
                           «Άρθρο 146α
                           Στο παρόν κεφάλαιο ορίζονται λεπτομερείς κανόνες για την ανταλλαγή δεδομένων, όπως αναφέρεται στα άρθρα 111 και 116 του κανονισμού ελέγχου, για την ανταλλαγή δεδομένων των εκθέσεων επιθεώρησης και εποπτείας, όπως αναφέρεται στα άρθρα 71, 76 και 83 του κανονισμού ελέγχου, καθώς και για την κοινοποίηση δεδομένων σχετικά με τα αλιεύματα, όπως αναφέρεται στο άρθρο 33 παράγραφοι 2 και 4 του κανονισμού ελέγχου.»
                        
                     
                  
                        β)
                     
                     
                        Στο άρθρο 146θ, η παράγραφος 1 αντικαθίσταται από το ακόλουθο κείμενο:
                        
                           «1.   Τα κράτη μέλη σημαίας χρησιμοποιούν το αρχείο διάταξης XML (XML Schema Definition) που βασίζεται στο πρότυπο UN/CEFACT P1000-12 ως μορφότυπο για τη διαβίβαση προς την Επιτροπή των συγκεντρωτικών δεδομένων για τα αλιεύματα που αναφέρονται στο άρθρο 33 παράγραφοι 2 και 4 του κανονισμού ελέγχου.»
                        
                     
                  
                        γ)
                     
                     
                        Στο άρθρο 146θ, η παράγραφος 3 αντικαθίσταται από το ακόλουθο κείμενο:
                        
                           «3.   Οι ποσότητες της αναφοράς αλιευμάτων βασίζονται στις ποσότητες που εκφορτώνονται. Εάν δεν έχουν ακόμη εκφορτωθεί αλιεύματα, υποβάλλεται εκτίμηση αναφοράς αλιευμάτων, με την ένδειξη “διατηρηθέντα επί του σκάφους”. Διόρθωση που περιλαμβάνει το ακριβές βάρος και τον τόπο εκφόρτωσης διαβιβάζεται πριν από την 15η ημέρα του μήνα που έπεται της εκφόρτωσης.»
                        
                     
                  
                        δ)
                     
                     
                        Στο άρθρο 146ι, η παράγραφος 1 αντικαθίσταται από το ακόλουθο κείμενο:
                        
                           «1.   Οι τροποποιήσεις των μορφοτύπων XML και των εγγράφων εφαρμογής που πρέπει να χρησιμοποιούνται για όλες τις ηλεκτρονικές ανταλλαγές δεδομένων μεταξύ κρατών μελών καθώς και μεταξύ των κρατών μελών, της Επιτροπής ή του φορέα που έχει ορίσει η ίδια, συμπεριλαμβανομένων των τροποποιήσεων που προκύπτουν συνεπεία των άρθρων 146στ, 146ζ, 146η και 146κ αποφασίζονται από την Επιτροπή σε συνεργασία με τα κράτη μέλη.»
                        
                     
                  
                        ε)
                     
                     
                        Προστίθεται το ακόλουθο άρθρο146κ:
                        
                           «Άρθρο 146κ
                           Ανταλλαγή δεδομένων που αφορούν την επιθεώρηση και την εποπτεία
                           
                              1.   Ο μορφότυπος που πρέπει να χρησιμοποιείται για την ανταλλαγή δεδομένων των εκθέσεων επιθεώρησης και εποπτείας, τα οποία αναφέρονται στα άρθρα 71, 76 και 83 του κανονισμού ελέγχου, μεταξύ των κρατών μελών, καθώς και μεταξύ των κρατών μελών και της Επιτροπής ή του φορέα που έχει ορίσει η ίδια, είναι το αρχείο διάταξης XML για τον τομέα επιθεώρησης και εποπτείας που βασίζεται στο πρότυπο UN/CEFACT P1000-8.
                           
                           
                              2.   Από την ημερομηνία που καθορίζεται σε συνεργασία με τα κράτη μέλη σύμφωνα με το άρθρο 146ι παράγραφος 2, τα συστήματα των κρατών μελών είναι σε θέση να αποστέλλουν μηνύματα επιθεώρησης και εποπτείας και να απαντούν σε αιτήματα για δεδομένα επιθεώρησης και εποπτείας σύμφωνα με το αρχείο διάταξης XML για τον τομέα επιθεώρησης και εποπτείας που βασίζεται στο πρότυπο UN/CEFACT P1000-8.»
                           
                        
                     
                  
                        στ)
                     
                     
                        Στο παράρτημα XII, κάτω από τη φράση «P1000 – 7· Τομέας στίγματος σκάφους», παρεμβάλλεται η ακόλουθη σειρά:
                     
                  «P1000 – 8· Τομέας επιθεώρησης και εποπτείας».
         
         
            Άρθρο 2
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Ιανουαρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 343 της 22.12.2009, σ. 1.
         
            (2)  Εκτελεστικός κανονισμός (ΕΕ) αριθ. 404/2011 της Επιτροπής, της 8ης Απριλίου 2011, για τη θέσπιση λεπτομερών κανόνων σχετικά με την εφαρμογή του κανονισμού (ΕΚ) αριθ. 1224/2009 περί της θέσπισης κοινοτικού συστήματος ελέγχου για την εξασφάλιση της τήρησης των κανόνων της κοινής αλιευτικής πολιτικής (ΕΕ L 112 της 30.4.2011, σ. 1).
         
            (3)  Κανονισμός (ΕΚ) αριθ. 1006/2008 του Συμβουλίου, της 29ης Σεπτεμβρίου 2008, σχετικά με τις άδειες αλιείας κοινοτικών αλιευτικών σκαφών εκτός των υδάτων της Κοινότητας και για την πρόσβαση σκαφών τρίτων χωρών στα ύδατα της Κοινότητας, την τροποποίηση των κανονισμών (ΕΟΚ) αριθ. 2847/93 και (ΕΚ) αριθ. 1627/94 και την κατάργηση του κανονισμού (ΕΚ) αριθ. 3317/94 (ΕΕ L 286 της 29.10.2008, σ. 33).
         
            (4)  Κανονισμός (ΕΕ) 2017/2403 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με τη βιώσιμη διαχείριση των εξωτερικών αλιευτικών στόλων και την κατάργηση του κανονισμού (ΕΚ) αριθ. 1006/2008 του Συμβουλίου (ΕΕ L 347 της 28.12.2017, σ. 81).